Ir-regoli tal-protezzjoni tad-data se jiġu mibdula - ©BELGAIMAGE/EASYFOTOSTOCK/A.Stojanov Iż-żmien itir, imma fil-qasam tat-teknoloġija, tal-internet, tal-midja soċjali, tal-kompjuters u l-użu tal-mowbajl, dan itir aktar malajr. Madankollu r-regoli dwar il-protezzjoni tad-dejta ġew imfassla madwar għoxrin sena ilu. L-iskandlu reċenti dwar is-sorveljanza tal-NSA (Awtorità ta' Sigurtà Nazzjonali) wera biċ-ċar il-bżonn ta' riforma f'dawn ir-regoli. Fil-11 ta' Marzu, il-Parlament iddiskuta pakkett leġiżlattiv li se jgħin biex jiżdiedu l-kontroll u s-sigurta` fuq l-internet. Barra minn hekk dan il-pakkett leġiżlattiv se jgħin fl-immodernizzar u se jintroduċi regoli ġodda għall-kumpaniji u l-awtoritajiet nazzjonali. Il-vot fuq din ir-riforma se jittieħed fit-12 ta' Marzu. Il-Kontroll f'idejn l-Utenti Il-Parlament se jiddeċiedi din il-ġimgħa dwar kif id-data personali se tkun ġestita u protetta fil-futur. Huma previsti pieni aktar ħorox għall-kumpaniji, limiti fuq il-profili tal-utenti u Awtorità għall-Protezzjoni tad- data li tkun aktar b'saħħitha u indipendenti. Madankollu, l-iktar ħaġa importanti hija li dawk li jużaw din it-teknoloġija se jkollhom id-dritt li jħassru l-profili tagħhom u b'hekk ikunu "minsija" minn fuq l-internet. Jan Philipp Albrecht (Grupp tal-Ħodor/Alleanza Ħielsa Ewropea) "In-Negozji Ewropej se jkunu jafu eżattament liema regoli għandhom isegwu. Dan għaliex mhux se jkollhom il-bżonn li jifhmu l-liġijiet nazzjonali differenti tat-28 membru. Dawn ir-regoli jpoġġu ammont minimu ta' data li inizjalment tista' tiġi miġbura u li hija neċessarja biex jiġi provdut servizz. Daħħalna wkoll dispożizzjoni ġdida li se tipproteġi l-Ewropej minn talbiet għal aċċess minn gvernijiet barranin. Ir-regolament ser jillimita wkoll il-modi li bihom sensara tad-data jistgħu jbiegħu data minn tagħna mingħajr ebda għarfien u kunsens. Bla dubju ta' xejn, ser ikollna bżonn ta' riformi serji dwar kif is-servizzi ta' intelliġenza tagħna joperaw fid-dinja, wara r-rivelazzjonijiet minn Edward Snowden. Madankollu, dan huwa iktar kompitu tal-Istati Membri." Id- data m'għandiex fruntieri, imma għandha limiti L-iskandlu tal-NSA fakkar kif is-sigurtà u l-ġlieda kontra l-kriminalità ma jistgħux jintużaw bħala skuża li tippermetti abbuż tad-drittijiet fundamentali tal-bniedem. F'rapport separat, il-Parlament se jkun qiegħed jiddeċiedi fuq ir-regoli dwar l-ipproċessar tad-data transkonfinali fil-kooperazzjoni tal-pulizija u dik ġudizzjarja. Dawn huma maħsuba biex jipproteġu trasferimenti kemm domestiċi, kif ukoll transkonfinali tad- data. (Grupp tal-Allejanza Progressiva tas-Soċjalisti u d-Demokratiċi fil-Parlament Ewropew) "Id-Direttiva tal-Protezzjoni tad-Data, jekk tiġi approvata, ser twassal għal titjib sinifikanti għall-ipproċessar ta' data personali mill-pulizija u l-awtoritajiet ġudizzjarji f'każi kriminali. Aħna, bħala Parlament Ewropew, għandna bżonn li nħarsu d-drittijiet taċ-ċittadini tagħna mingħajr ma nissagrifikaw l-abbilità tal-pulizija fil-ġlieda tagħhom kontra l-kriminalità." Sorveljanza mhux awtorizzata tqum il-flus Barra minn hekk, il-Parlament se jivvota dwar il-konklużjoni ta' investigazzjoni mill-Kumitat għal-Libertajiet Ċivili li damet għaddejja sitt xhur dwar is-sorveljanza tal-massa taċ-ċittadini tal-UE, flimkien mar-rakkomandazzjonijiet dwar il-prevenzjoni ta' aktar abbużi u titjieb fis-sigurtà tal-IT fl-instituzzjonijiet tal-UE. Il-Pass li jmiss Negozjati mal-Kunsill jibdew hekk kif il-pajjiżi tal-UE jaqblu fuq il-pożizzjoni tagħhom stess. L-għan tal-Parlament huwa li jintlaħaq ftehim dwar din ir-riforma leġiżlattiva maġġura qabel it-tmiem tal-2014. Hekk kif jiġu adottati, l-Istati Membri jkollhom sentejn ċans sabiex iġibu r-regolament fis-seħħ u jittrasponufil-liġijiet nazzjonali Iktar informazzjoni Storja Ewlenija: Protezzjoni tad-Dejta Fajl tal-Proċedura: Protezzjoni tad-Dejta Personali Fajl tal-Proċedura: Protezzjoni tad-dejta Personali Rapport dwar il-programm ta 'sorveljanza tal-Istati Uniti Fajl tal-Proċedura Aqsam din il-paġna ma' ħaddieħor: Irreġistra biex tirċievi l-aġġornamenti b'mail